ธันวาคม 2565

เรื่อง ขอเรียนเชิญร่วมงานประชุมวิชาการฯ และขอความอนุเคราะห์ประชาสัมพันธ์

เรียน

สิ่งที่ส่งมาด้วย แผ่นพับงานประชุมฯ จำนวน 1 ฉบับ

 เนื่องด้วย ราชวิทยาลัยศัลยแพทย์ส่วนภูมิภาคร่วมกับภาควิชาศัลยศาสตร์ คณะแพทยศาสตร์ มหาวิทยาลัยเชียงใหม่ ได้กำหนดจัดงานประชุมวิชาการ ราชวิทยาลัยศัลยแพทย์ส่วนภูมิภาค ครั้งที่ 37 ระหว่างวันที่ 1 กุมภาพันธ์ 2566 ถึงวันที่ 4 กุมภาพันธ์ 2566 ณ โรงแรมดิเอ็มเพรสเชียงใหม่ อำเภอเมืองเชียงใหม่ จังหวัดเชียงใหม่ โดยมีวัตถุประสงค์เพื่อเผยแพร่ และฟื้นฟูวิชาการ ให้แก่ ศัลยแพทย์ บุคลากรทางการแพทย์ ทั้งในและนอกคณะ โดยมีการจัด Pre-congress ในวันที่ 1 กุมภาพันธ์ 2566 Post-congress ในวันที่ 4 กุมภาพันธ์ 2566 และการจัดประชุมวิชาการ และนำเสนอผลงานของแพทย์ประจำบ้านในระหว่างวันที่ 2 กุมภาพันธ์ 2566 ถึงวันที่ 3 กุมภาพันธ์ 2566

 ทางคณะกรรมการจัดงานประชุมวิชาการฯ ใคร่ขอเรียนเชิญท่าน และบุคลากรในสังกัด เข้าร่วมประชุมวิชาการฯ ดังกล่าว โดยผู้เข้าร่วมการประชุมที่ได้รับการอนุมัติจากต้นสังกัด สามารถเข้าร่วมประชุมได้โดยไม่ถือเป็นวันลา และมีสิทธิเบิกค่าใช้จ่ายต่าง ๆ ได้ตามระเบียบของทางราชการ ทั้งนี้ได้ประชาสัมพันธ์ และแจ้งรายละเอียดของงานประชุมฯใน Website [http://www.med.cmu.ac.th/rcst2023/ หรือ](http://www.med.cmu.ac.th/rcst2023/%20%20%E0%B8%AB%E0%B8%A3%E0%B8%B7%E0%B8%AD) อีเมล์ research.surgery37@gmail.com หรือติดต่อเบอร์โทร 053-936132

 จึงเรียนมาเพื่อขอความอนุเคราะห์ประชาสัมพันธ์ การจัดงานประชุมวิชาการฯ ดังกล่าวด้วย จะเป็นพระคุณยิ่ง

 ขอแสดงความนับถือ



 (รองศาสตราจารย์ แพทย์หญิงวิมล ศิริมหาราช)

 ประธานคณะกรรมการจัดงานประชุมฯ

ภาควิชาศัลยศาสตร์

โทร. 053 935531-4

โทรสาร 053 936139